151. löggjafarþing 2020–2021.

Þingskjal 1133 — 664. mál.

Fyrirspurn

til fjármála- og efnahagsráðherra um starfsmenn
í stjórnum opinberra hlutafélaga.

Frá Kolbeini Óttarssyni Proppé.

1.	Í hvaða opinberu hlutafélögum hafa starfsmenn rétt til að tilnefna fulltrúa í stjórn, sbr. til dæmis 3. mgr. 9. gr. laga um Ríkisútvarpið, fjölmiðil í almannaþágu, nr. 23/2013?

2.	Telur ráðherra rétt í ljósi sjónarmiða um atvinnulýðræði að starfsmenn eigi að hafa lögbundinn rétt til að tilnefna fulltrúa í stjórn opinberra hlutafélaga eins og til dæmis Isavia ohf.?

3.	Hvaða réttindi og skyldur ættu slíkir stjórnarmenn að hafa? Ættu að vera nokkur stærðarmörk á þeim félögum þar sem starfsmenn hafa þessi réttindi?

4.	Telur ráðherra að það að veita starfsmönnum opinberra hlutafélaga rétt til að tilnefna fulltrúa í stjórn geti verið liður í aukinni lýðræðisvæðingu vinnumarkaðarins þar sem það verði meginreglan að starfsmenn eigi fulltrúa í stjórn fyrirtækja?